Návrh

NARIADENIE VLÁDY

Slovenskej republiky

z                2010,

ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy

Vláda Slovenskej republiky podľa § 24 ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov nariaďuje:

§ 1


Úhrada za užívanie vymedzených úsekov diaľnic a rýchlostných ciest označených dopravnými značkami je

a) 50 eur na jeden kalendárny rok za dvojstopové motorové vozidlá alebo jazdné súpravy s celkovou hmotnosťou do 3,5 t vrátane,
b) 14 eur na jeden mesiac za dvojstopové motorové vozidlá alebo jazdné súpravy s celkovou hmotnosťou do 3,5 t vrátane,

c) 7 eur na jeden týždeň za dvojstopové motorové vozidlá alebo jazdné súpravy s celkovou hmotnosťou do 3,5 t vrátane.

§ 2


Úhrada za užívanie vymedzených úsekov diaľnic a rýchlostných ciest označených dopravnými značkami dvojstopovými jazdnými súpravami nad 3,5 t tvorenými motorovým vozidlom kategórie M1, N1, M1G a N1G je

a) 50 eur na jeden kalendárny rok za prípojné vozidlá kategórií O1 a O2,

b) 14 eur  na jeden mesiac za prípojné vozidlá kategórií O1 a O2,

c) 7 eur na jeden týždeň za prípojné vozidlá kategórií O1 a O2.

§ 3


Týmto nariadením vlády sa preberajú právne záväzné akty Európskej únie uvedené v prílohe.

§ 4

Zrušuje sa nariadenie vlády Slovenskej republiky č. 427/2008 Z.z., ktorým sa ustanovuje výška úhrady za užívanie vymedzených úsekov diaľnic a ciest pre motorové vozidlá pre vozidlá do 3,5 t v znení nariadenia vlády Slovenskej republiky č. 201/2010 Z.z.

§ 5


Toto nariadenie vlády nadobúda účinnosť 1. januára 2011.

                                                                                Príloha k nariadeniu vlády č. .... Z. z.

ZOZNAM PREBERANÝCH PRÁVNe záväzných AKTOV EURÓPSKEJ ÚNIE

Smernica Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami (Mimoriadne vydanie Ú.v. EÚ, kap. 7/zv. 4) v znení Aktu o podmienkach pristúpenia pripojeného k Zmluve o pristúpení Slovenskej republiky k Európskej únii (Ú.v. EÚ L 236, 23.9.2003), smernice Európskeho parlamentu a Rady 2006/38/ES zo 17. mája 2006 (Ú.v. EÚ L 157, 9.6.2006) a smernice Rady 2006/103/ES z 20. novembra 2006 (Ú.v. EÚ L 363, 20.12.2006).
